Diari Oficial de la Generalitat Valenciana


Sumari del DOGV 7998, del 13-03-2017 (2017/1774)

RESOLUCIÓ, de 16 de febrer de 2017, del Servei Territorial d'Indústria i Energia d'Alacant, per la qual es declara, en concret, la utilitat pública de la instal·lació elèctrica de distribució denominada línia elèctrica aerosubterrània en 20 kV, S/C, d'alimentació a la urbanització Montepinar, als termes municipals d'Orihuela i Redován. Expedient número ATLINE/2015/39/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7998

Data del DOGV
:   13-03-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/1774


Data del document
:   16-02-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ, de 16 de febrer de 2017, del Servei Territorial d'Indústria i Energia d'Alacant, per la qual es declara, en concret, la utilitat pública de la instal·lació elèctrica de distribució denominada línia elèctrica aerosubterrània en 20 kV, S/C, d'alimentació a la urbanització Montepinar, als termes municipals d'Orihuela i Redován. Expedient número ATLINE/2015/39/03. [2017/1774]  
Antecedents de fet  
Amb data 16 de desembre de 2014, Iberdrola Distribución Eléctrica, SAU, a través de representant degudament acreditat, va presentar davant del Servei Territorial d'Indústria i Energia d'Alacant, sol·licitud de la declaració, en concret, d'utilitat pública, per a la instal·lació elèctrica de distribució denominada línia elèctrica aerosubterrània en 20 kV, S/C, d'alimentació a la urbanització Montepinar, als termes municipals d'Orihuela i Redován, província d'Alacant.  
Junt amb l'escrit de presentació d'aquesta petició s'acompanyava la documentació següent:  
- Projecte tècnic, annexos de modificació al projecte i annex d'afectacions per a l'execució de l'esmentada instal·lació, firmat per tècnic competent acompanyat de la declaració responsable de 5 d'abril de 2013.  
- Separates per a l'obtenció dels informes corresponent:  
- Ajuntament de Redován.  
- Ajuntament d'Orihuela.  
- Confederació Hidrogràfica del Segura  
- Unitat de Carreteres del Ministeri de Foment.  
- Servei Territorial d'Obres Públiques d'Alacant.  
- Departament de Carreteres de la Diputació Provincial d'Alacant.  
- Red Eléctrica de España, SAU.  
- Relació concreta i individualitzada dels béns i drets que es consideren de necessària expropiació per a l'establiment de l'esmentada infraestructura, als efectes del reconeixement, en concret, de la utilitat pública d'aquelles instal·lacions.   
Posteriorment amb data 20 de juny de 2016 es presenta el projecte tècnic refós, firmat per tècnic competent acompanyat de la declaració responsable de 17 de juny de 2016.  
El procediment administratiu corresponent a aquesta sol·licitud ha sigut tramitat amb l'expedient de referència ATLINE/2015/39/03, incoat a l'efecte pel Servei Territorial d'Indústria i Energia d'Alacant.  
  
La sol·licitud de reconeixement, en concret, d'utilitat pública, junt amb el projecte tècnic, ha sigut objecte d'informació pública als efectes previstos en l'article 9 del citat Decret 88/2005, de 29 d'abril, i en l'article 144 del Reial decret 1955/2000, d'1 de desembre, respectivament, durant el termini de 20 dies en:  
- el Diari Oficial de la Generalitat Valenciana número 7893, de 10 d'octubre de 2016,  
- el Butlletí Oficial de la Província d'Alacant número 193, de 6 d'octubre de 2016, i  
- el diari Información, amb data 14 d'octubre de 2016.  
Amb la mateixa finalitat i termini es va traslladar la sol·licitud als ajuntaments de Redován i Orihuela, per a l'exposició en el tauler d'anuncis, i es requereix d'aquests, que una vegada finalitzat el període de publicitat, remeteren diligència acreditativa de l'exposició, les quals consten en l'expedient.  
D'acord amb la documentació que hi ha en l'expedient s'han presentat les al·legacions que, en síntesi es detallen:  
- Pedro Sánchez Larrosa, titular de les finques números AL-RE-16, AL-RE-17, AL-RE-19 i AL-RE-21, al terme municipal de Redován, presenta un escrit en el qual manifesta que les dites parcel·les quedarien afectades pel traçat de la línia elèctrica projectada. Que actualment aquestes parcel·les estan en producció de cítrics i disposen d'una xarxa de reg per goteig, ús que no correspon amb el reflectit en la documentació. Que la instal·lació de suports i servituds afectarien notablement la dita xarxa de reg i zona d'arbratge, la qual cosa comportaria uns costos elevats de restitució, independents de les d'ocupació. Per tot l'anterior, sol·licita que es tinga en compte el que exposa i s'estudie la viabilitat del traçat alternatiu aportat en el seu escrit.  
- Eugenio Martínez Meseguer, en nom i representació d'Estaciones de Servicio Martínez Meseguer, SA, i Francisco Javier Martínez Meseguer, en nom i representació d'Estaciones de Servicio San Bartolomé-La Campaneta, SL, són titulars de les finques números AL-RE-24, AL-OR-1 i AL-OR-11, als termes municipals de Redován i Orihuela, afectades pel projecte, van presentar un escrit conjunt d'al·legacions en què manifesten que no s'ha tingut en compte per part del peticionari la possibilitat d'adquirir una línia àrea particular existent, propietat d'Estaciones de Servicio Martínez Meseguer, SA, que discorre de forma paral·lela, en una part del traçat, amb la nova línia elèctrica projectada, i evitar així el desdoblament de línies elèctriques, amb la qual cosa s'aconsegueix un menor impacte ambiental i menor cost del projecte, i proposa que s'estudie la viabilitat tècnica de la utilització de la línia elèctrica propietat de la mercantil ES Martínez Meseguer, SA, i en el cas de ser viable, s'ofereix la venda d'aquella línia a Iberdrola Distribución Eléctrica, SAU.   
Aquestes al·legacions es van traslladar al sol·licitant que va manifestar el següent:  
A les al·legacions presentades per Pedro Sánchez Larrosa, es procedeix a corregir la relació de béns i drets, en el sentit indicat per l'al·legant, sense perjuí que, en l'alçament d'actes prèvies a l'ocupació, per al qual serà citat per mitjà de notificació individual, es procedirà a verificar la naturalesa de la parcel·la.  
Quant a la modificació del traçat sol·licitada, s'indica que en el procés de definició del traçat de la línia elèctrica no és aleatori, sinó que intervenen una multiplicitat de factors d'ordre tècnic, econòmic, ambiental i jurídic, en el cas concret plantejat per l'al·legant en el qual s'aporta un traçat alternatiu que afecta tercers no previstos en l'expedient, els quals al seu torn, davant de la falta de motivació de la variació del traçat, tindrien el mateix dret que l'ara al·legant a sol·licitar que el projecte no es modificara, per la qual cosa ha de ser desestimada la variant sol·licitada.  
Així mateix s'indica que la instal·lació elèctrica és compatible amb l'ús agrícola de les parcel·les referides, sempre que es complisquen les prescripcions indicades en l'article 162 del Reial decret 1955/2000, ja que, una vegada executada l'obra el terreny es restitueix al seu estat inicial, tot això sense perjuí de l'abonament del preu just corresponent per l'afectació causada amb motiu de l'execució del projecte.  
Finalment assenyala que durant l'execució de les obres s'habilitaran les mesures necessàries per a no interrompre el reg en la resta de les parcel·les no afectades pel traçat, amb l'objecte que puga continuar-se amb l'explotació agrària amb total normalitat i que una vegada acaben aquestes tant el terreny com les infraestructures que, si és el cas, hagueren sigut afectades, seran restituïdes a l'estat inicial.  
A les al·legacions presentades per Eugenio Martínez Meseguer, en nom i representació d'Estaciones de Servicio Martínez Meseguer, SA, i Francisco Javier Martínez Meseguer, en nom i representació d'Estaciones de Servicio San Bartolomé-La Campaneta, SL, manifesta en primer lloc que el procés de definició del traçat de la línia elèctrica no és aleatori, sinó que intervenen una multiplicitat de factors d'ordre tècnic, econòmic, ambiental i jurídic, que comporten que el traçat s'adeqüe a totes aquestes condicions.  
Se significa que caldria adequar les instal·lacions de la línia existent, ja que la línia projectada i autoritzada, és del tipus de conductor LA-100, mentre que la construïda és del tipus LA-56, per la qual cosa comportaria la substitució de tot el conductor de la línia existent i implicaria igualment, que una part dels suports existents no complirien mecànicament per a la secció de la línia projectada, i haurien de substituir-se aquests, i en conseqüència, s'haurien d'adequar pràcticament la totalitat de les instal·lacions existents. La transmissió de la instal·lació necessitaria l'autorització administrativa corresponent de conformitat amb el que disposen els articles 133 i 134 del Reial decret 1955/2000, d'1 de desembre.  
La instal·lació de la línia elèctrica és compatible amb l'ús agrícola de les parcel·les referides, sempre que es complisquen les prescripcions indicades en l'article 162 del Reial decret 1955/2000, ja que, una vegada executada l'obra el terreny es restitueix a l'estat inicial, tot això sense perjuí de l'abonament del preu just corresponent per l'afectació causada amb motiu de l'execució del projecte.  
Finalment assenyala que, al ser necessari substituir una part important de les instal·lacions existents i autoritzades, així com la necessitat de tramitar una addenda al projecte que s'està tramitant i la necessitat de disposar de la preceptiva autorització administrativa, la transmissió de la instal·lació pretesa per l'al·legant faria inviable el projecte tant en l'àmbit econòmic com en el tècnic, tot això sense perjuí de la resta de condicions que pogueren imposar els organismes sectorials afectats per aquesta modificació de traçat.  
De conformitat amb el procediment reglamentàriament establit, a fi que, en el termini de 20 dies emeteren l'informe corresponent, es va remetre el projecte tècnic d'execució i l'annex d'afectacions a aquest, a les següents administracions, organismes i empreses de servei públic o d'interés general, els béns o drets dels quals a càrrec seu, puguen estar afectats per aquesta, amb el resultat que, en síntesi, es detalla:  
  
- Ajuntament de Redován. Amb data 24 de novembre de 2016, emet un informe favorable, i indica que les obres a realitzar compleixen les especificacions tècniques i urbanístiques del Pla General d'Ordenació Urbana de Redován.  
- Ajuntament d'Orihuela. Amb data 13 d'octubre de 2016, emet un informe favorable subjectant-se a les condicions contingudes en aquest.  
  
- Confederació Hidrogràfica del Segura. Havent-se sol·licitat l'informe amb data 8 de setembre de 2016, que es va reiterar novament amb data 17 de novembre de 2016, no consta pronunciament a aquest efecte.  
  
- Unitat de Carreteres del Ministeri de Foment. Havent-se sol·licitat l'informe amb data 8 de setembre de 2016, que es va reiterar novament amb data 17 de novembre de 2016, no consta pronunciament a aquest efecte.  
- Servei Territorial d'Obres Públiques d'Alacant. Amb data 21 de setembre de 2016, emet un informe favorable subjectant-se a les condicions contingudes en aquest.  
- Departament de Carreteres de la Diputació Provincial d'Alacant. Amb data 21 de setembre de 2016, emet un informe favorable subjectant-se a les condicions contingudes en aquest.  
- Red Eléctrica de España, SAU. Amb data 3 d'octubre de 2016, emet un informe favorable subjectant-se a les condicions contingudes en aquest.  
Remesos al sol·licitant els pronunciaments i les condicions tècniques presentades, consten en l'expedient la manifestació de l'acceptació per aquell de cada un d'aquests.   
La documentació aportada s'ajusta al que estableix l'article 143 del Reial decret 1955/2000, d'1 de desembre, i conté una relació concreta i individualitzada, en la qual es descriuen, en tots els seus aspectes, material i jurídic, els béns i drets afectats.  
Les instal·lacions objecte del projecte, per a les quals se sol·licita la declaració d'utilitat pública, constitueixen instal·lacions de distribució elèctrica.  
La instal·lació elèctrica projectada té l'autorització administrativa i l'aprovació del projecte d'execució, concretada per mitjà de la Resolució de 28 d'abril de 2016, del Servei Territorial d'Indústria i Energia d'Alacant, de la Conselleria d'Economia, Indústria, Turisme i Ocupació, per la qual es va atorgar a Iberdrola Distribución Eléctrica, SAU, l'autorització administrativa i l'aprovació del projecte per a la construcció de la Línia elèctrica aerosubterrània en 20 kV, S/C, d'alimentació a la urbanització Montepinar, als termes municipals d'Orihuela i Redován, província d'Alacant. Expedient número ATLINE/2013/90/03.  
  
La finalitat que es persegueix amb la construcció d'aquesta instal·lació, és la de millorar la qualitat i continuïtat de subministrament de la xarxa de distribució, així com poder atendre les noves demandes de subministrament elèctric, en la zona de distribució elèctrica d'influència de la dita instal·lació.  
  
Fonaments de dret  
La instrucció i resolució d'aquest procediment administratiu correspon a la Generalitat, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3 de la Llei 24/2013, de 26 de desembre, del sector elèctric, que són competència de l'Administració General de l'Estat.  
D'acord amb el que disposa l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 22 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució d'aquest procediment.  
  
D'acord amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constitueixen una part de les xarxes de distribució.  
D'acord amb l'article 54 de la Llei 24/2013, de 26 de desembre, les instal·lacions de distribució d'energia elèctrica es declaren, amb caràcter general d'utilitat pública, als efectes d'expropiació forçosa dels béns i drets necessaris per al seu establiment i de la imposició i l'exercici de la servitud de pas. Segons l'article 55 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això hauran d'incloure una relació concreta i individualitzada dels béns o drets que consideren de necessària expropiació.  
De conformitat amb l'incís b) de l'article 3 del Decret 88/2005, de 29 d'abril, la instal·lació està classificada dins del grup segon.  
D'acord amb l'article 14.1 del Decret 88/2005, de 29 d'abril, la construcció d'instal·lacions elèctriques compreses en el grup segon requereixen l'autorització administrativa i l'aprovació del seu projecte d'execució.  
De conformitat amb la disposició addicional primera del Decret 88/2005, de 29 d'abril, per a la declaració, en concret, d'utilitat pública, l'expropiació i la imposició i l'exercici de servitud de pas d'energia elèctrica, seran aplicables el procediment i les disposicions contingudes en el capítol V del títol VII del Reial decret 1955/2000, d'1 de desembre.  
D'acord amb la disposició addicional primera del Decret 88/2005, de 29 d'abril, l'òrgan competent per al reconeixement, en concret d'utilitat pública de les instal·lacions elèctriques serà el que tinga atribuïda la competència per a la seua autorització.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Declarar, en concret, la utilitat pública de la instal·lació elèctrica de distribució denominada línia elèctrica aerosubterrània en 20 kV, S/C, d'alimentació a la urbanització Montepinar, als termes municipals d'Orihuela i Redován, província d'Alacant, autoritzada per mitjà de la Resolució de 28 d'abril de 2016, del Servei Territorial d'Indústria i Energia d'Alacant, de la Conselleria d'Economia, Indústria, Turisme i Ocupació, amb l'afectació a les finques que es detallen en l'annex a aquesta resolució, amb l'abast i els efectes previstos en el títol IX de la Llei 24/2013, de 26 de desembre, del sector elèctric i de les seccions 2a i 3a del capítol V del títol VII del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Segons la documentació tècnica, les principals característiques tècniques de la instal·lació elèctrica són les següents:  
  
Característiques administratives i tècniques generals  
  
Tipus d'instal·lació Mixta. Línia elèctrica aerosubterrània  
Tipus de xarxa (Reial decret 1955/2000) Xarxa de distribució  
Grup (Decret 88/2005) Segon  
Categoria línia (Reial decret 223/2008) Tercera  
Tipus de zona (ITC-LAT 07) A  
Sistema Corrent altern trifàsic  
Freqüència (Hz) 50  
Tensió nominal de la xarxa (kV, eficaç) 20  
Tensió més elevada de la xarxa (kV, eficaç) 24  
Longitud total (m) 3503  
Origen instal·lació Centre de repartiment existent en el PI San Carlos (Redován)  
Final instal·lació Centre de repartiment i transformació (CR-CT2), al carrer Girona de la urbanització Montepinar (Orihuela)  
Municipis afectats Redován i Orihuela  
Nombre de circuits 1  
  
  
  
TRAM AERI  
Longitud tram aeri (m) 2376  
Nombre de circuits 1  
Tipus de suports Torres metàl·liques de gelosia  
Nombre de suports 21  
Suports freqüentats 1, 3, 4 i 21  
Suports no freqüentats 2, 5, 6, 7, 8, 9, 10, 11, 12, 13, 14, 15, 16, 17, 18, 19 i 20  
Inici Suport de pas aerosubterrani núm. 1  
Final Suport de pas aerosubterrani núm. 21  
Municipis afectats Redován i Orihuela  
Material conductor Alumini-acer LA 100 (100-AL1/17-ST1A)  
Secció total (mm²) 116,7  
  
  
  
TRAM SUBTERRANI  
Longitud canalització tram subterrani (m) 1127  
Tram 1 Inici Centre de Repartiment existent en el PI San Carlos (Redován)  
 Final Suport de pas aerosubterrani núm. 1  
Tram 2 Inici Suport de pas aerosubterrani núm. 21  
 Final Centre de repartiment i transformació (CRT2), al carrer Girona de la urbanització Montepinar.  
Municipis afectats Orihuela i Redován  
Tipus de conductor D'alumini del tipus HERPZ1 12/20 kV  
Secció total (mm²) 240  
Tipus de canalització Rasa entubada  
Nombre de circuits 1  
  
  
  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei de 16 de desembre de 1954, sobre expropiació forçosa, adquirint Iberdrola Distribución Eléctrica, SAU, la condició de beneficiari en l'expedient expropiatori.  
  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
  
Segon  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació d'aquesta resolució a Iberdrola Distribución Eléctrica, SAU, i a totes les administracions o organismes públics i empreses de serveis públics o serveis d'interés general que van informar o van haver d'informar durant la tramitació de la declaració, en concret, de la utilitat pública, als titulars de béns i drets afectats, així com a la resta de persones interessades en l'expedient, d'acord amb el que preveu l'article 52 de la Llei de 16 de desembre de 1954, d'expropiació forçosa.  
  
Tot això de conformitat amb el que disposa la disposició addicional primera del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Contra aquesta resolució, que no posa fi a la via administrativa, podrà interposar-se un recurs d'alçada davant de la Direcció General d'Indústria i Energia (CA 9 d'Octubre, c/ Castán Tobeñas, 77, a València) en el termini d'un mes, comptador a partir de l'endemà d'aquell en què tinga lloc la notificació d'aquesta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 16 de febrer de 2017.- El cap del Servei Territorial d'Indústria i Energia: Matías P. Mas Gisbert.